laion/Wikipedia-Exotic huggingface dataset:
ויליאם מורנר

ויליאם אסקו מורנר (באנגלית: William Esco Moerner;‏ נולד ב־24 ביוני 1953) הוא כימאי ופיזיקאי אמריקאי, זוכה פרס נובל לכימיה לשנת 2014 ביחד עם שטפן הל ואריק בציג, "על פיתוח מיקרוסקופייה פלואורסצנטית ברזולוציית-על". מכהן כפרופסור באוניברסיטת קליפורניה בברקלי. נכון למאי 2014, מורנר פרסם כ-386 פרסומים מדעיים, והוא רשום כיועץ אקדמי ב-26 עבודות שכתבו סטודנטים לתואר שני בסטנפורד. בנוסף על כך, הוא מחזיק בכתריסר פטנטים הרשומים על שמו. ויליאם מורנר נולד ב-24 ביוני 1953 בקליפורניה. בשנת 1975 קיבל מורנר תואר ראשון בהנדסת חשמל, מתמטיקה ופיזיקה באוניברסיטת וושינגטון בסנט לואיס. בשנת 1982 סיים דוקטורט באוניברסיטת קורנל. בשנים שלאחר מכן עסק במחקר במסגרת חברת IBM. בשנים 1993–1994 עבד כפרופסור אורח במכון הטכנולוגי של ציריך. לאחר מכן עבד כפרופסור באוניברסיטת קליפורניה בסן דייגו, אוניברסיטת הרווארד ואוניברסיטת סטנפורד. בשנת 2008 מורנר זכה בפרס וולף. מאז יוני 1988 הוא עמית ב-IEEE, וכן באקדמיה הלאומית למדעים, OSA והאקדמיה האמריקאית לאמנויות ולמדעים. מדיה וקבצים בנושא ויליאם מורנר בוויקישיתוף אתר האינטרנט הרשמי של ויליאם מורנר (באנגלית) ויליאם מורנר, באתר פרס נובל (באנגלית) ויליאם מורנר, באתר ResearchGate ויליאם מורנר, באתר גוגל סקולר ויליאם מורנר, באתר Semantic Scholar ויליאם מורנר, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ניק הנדריקס

ניק הנדריקס (באנגלית: Nick Hendrix; נולד ב-19 במרץ 1985) הוא שחקן אנגלי. הוא ידוע בעיקר מהופעתו בתפקיד סמל בילוש ג'יימי וינטר בסדרה המשטרתית "רציחות במידסומר" של רשת ITV. הנדריקס נולד באסקוט שבברקשייר, וגדל באיטון הסמוך לווינדזור. הוא אחיינו של העיתונאי והקריין אלסטייר סטיוארט. הוא סיים תואר BA בדרמה באוניברסיטת אקסטר. ב-2010 סיים את לימודי המשחק באקדמיה המלכותית לאמנות הדרמה (RADA). הנדריקס הופיע במספר הפקות תיאטרון כשלמד ב-RADA בהן "קומפני", "מידה כנגד מידה", "אלקסטיס", "The Recruiting Officer", "הבט הביתה מלאך", "מקבת'" ו-"The White Stocking". ניק הנדריקס, ברשת החברתית פייסבוק ניק הנדריקס, ברשת החברתית אקס (טוויטר) ניק הנדריקס, במסד הנתונים הקולנועיים IMDb (באנגלית) ניק הנדריקס, באתר Rotten Tomatoes (באנגלית) Radio Times Staff (11 במאי 2018). "Meet the cast of Midsomer Murders". Radio Times. נבדק ב-12 במאי 2018. {{cite news}}: (עזרה) Plunkett, John (26 באפריל 2016). "ITV's Midsomer Murders welcomes new sidekick". The Guardian. נבדק ב-6 במאי 2018. {{cite news}}: (עזרה) Binding, Lucia (26 באפריל 2016). "Midsomer Murders: DCI Barnaby gets handsome new sidekick as Nick Hendrix joins 19th series". International Business Times. נבדק ב-6 במאי 2018. {{cite news}}: (עזרה) Travis, Ben (26 באפריל 2016). "Midsomer Murders: Marcella's Nick Hendrix joins cast to work alongside Neil Dudgeon in Series 19". London Evening Standard. נבדק ב-6 במאי 2018. {{cite news}}: (עזרה) Taylor, Francis (26 באפריל 2016). "Who is Nick Hendrix? Everything you need to know about Midsomer Murders' newest recruit". BT Group. נבדק ב-10 במאי 2018. {{cite web}}: (עזרה) "20 Questions with ... The Winslow Boy's Nick Hendrix". WhatsOnStage. נבדק ב-15 במאי 2018. {{cite web}}: (עזרה) "Nick Hendrix — RADA". Royal Academy of Dramatic Art. נבדק ב-12 במאי 2018. {{cite web}}: (עזרה) "Tiger Country". Hampstead Theatre. נבדק ב-13 במאי 2018. {{cite web}}: (עזרה) Wicker, Tom (27 בפברואר 2015). "Man and Superman". Exeunt Magazine. נבדק ב-13 במאי 2018. {{cite web}}: (עזרה) "The Strange Death of John Doe: Full Cast Announced". Hampstead Theatre. 20 באפריל 2018. נבדק ב-12 במאי 2018. {{cite web}}: (עזרה) Packham Anderson, Georgia. "Nick Hendrix Talks Murders in Midsomer". 1883 Magazine. אורכב מ-המקור ב-2 ביולי 2018. נבדק ב-13 במאי 2018. {{cite web}}: (עזרה)
אטמוספירה (להקה)

אטמוספירה הייתה להקת רוק מתקדם עצמאית ישראלית אשר הוקמה ב-1975 בידי מוטי פונסקה ויובל ריבלין בגבעתיים. בלהקה היו חברים עובדיה "עודי" אהרוני כסולן (טרום הקלטות האולפן) שהוחלף באפרים ברק, מוטי פונסקה כגיטריסט הראשי, צוף פילוסוף כבסיסט (טרום הקלטות האולפן) שפרש מההרכב ואלון נדל תפס את מקומו, יובל ריבלין (שגם כתב את שני הקטעים הארוכים שהלהקה הקליטה) כקלידן הראשי, ומי-אל-מה (שנקרא אז עמי ליפנר, ושמאוחר יותר הצטרף גם לזינגלה) כמתופף הראשי. הלהקה הייתה חלוצה בז'אנר הרוק המתקדם בישראל ביחד עם זינגלה, וכן חלוצה בז'אנר הרוק פסיכדלי שהגיע מחוץ לישראל בזכות להקות כגון פינק פלויד ויס. הלהקה התפרקה ב-1978, והקלטותיה יצאו לאור רק כעבור רבע מאה. הלהקה הוקמה על ידי מוטי פונסקה, יובל ריבלין, עובדיה ״עודי״ אהרוני, צוף פילוסוף ועמי ליפנר (מי אל-מה) כתלמידי בית ספר תיכון. בהמשך הצטרפו אלון נדל ושנה מאוחר יותר גם אפרים ברק מלהקת זינגלה. אטמוספירה הייתה מושפעת מאוד מלהקת יס הבריטית והייתה מיוחדת ברוק המתקדם הישראלי. הלהקה הקליטה מספר קטעים בהקלטה ביתית, באולפן גלי צה"ל, ובהמשך באולפני קולינור וטריטון. תחת התקליט חיפה הקליטו את היצירה "Cuckoo" ו-"Lady of Shallot". ברק, חבר בלהקה זינגלה, שר בקול המזכיר את סולן להקת יס, ג׳ון אנדרסון, ויחד הופיעו מספר הופעות בפסטיבל הרוק המתקדם של שאול גרוסברג בבית לסין, בבית החייל, בבית ציוני אמריקה, באמפי גני התערוכה, בפסטיבל נואיבה בסיני שאורגנו על ידי שוקי וייס, ועוד. הפרויקט עצר ב-1977 ומשם החלו החברים להתפזר להרכבים אחרים. הופעותיה הממוסדות הראשונות התקיימו באמצע 1976. תמלילי השירים היו מאת משוררים אנגלים כמו ויליאם שייקספיר ואלפרד טניסון. ב-2002 הוציא הלייבל MIO records את החומרים המוקלטים בדיסק כפול. עובדיה "עודי" אהרוני – שירה (טרום הקלטות הלהקה באולפן) שמואל ירון - מתופף בהרכב הראשוני. (טרום הקלטות הלהקה באולפן) מוטי פונסקה – גיטריסט ראשי צוף פילוסוף – בסיסט (טרום הקלטות הלהקה באולפן) אלון נדל – בסיסט ראשי יובל ריבלין – קלידן ראשי (וכתיבת המוזיקה שהלהקה הקליטה באולפן) אפרים ברק - שירה מי-אל-מה/עמי ליפנר – מתופף ראשי הלל יגל - קלידים, החליף את יובל ריבלין בזמן גיוסו לצה"ל, ועבד זמן מה עם מוטי פונסקה ומי אל-מה על חומר נוסף שהוא כתב, שלא הוקלט באולפן אבל בוצע בהופעה חיה בבית לסין ביחד עם הבסיסט אודי תמיר מזינגלה. להקת אטמוספירה – רוק מתקדם ישראלי, באתר "המדריך העברי לרוק מתקדם" מודעה, מועדון הרוק הישראלי בבית יסין, מעריב, 25 ביוני 1976 מודעה, קונצרט לכבוד יום ההולדת ה-200 של ארצות הברית, מעריב, 1 ביולי 1976
סקוט ארפילד

סקוט נתניאל ארפילד (באנגלית: Scott Nathaniel Arfield; נולד ב-1 בנובמבר 1988) הוא כדורגלן סקוטי-קנדי המשחק בעמדת הקשר בבולטון וונדררס. ארפילד, נולד בדקמונט שבסקוטלנד, לאם מקומית ואב יליד קנדי. ארפילד את הקריירה שלו במחלקת הנוער של פלקירק. ב-4 באוגוסט 2007, ארפילד ערך את הופעת הבכורה שלו, בניצחון 4–0 בחוץ בגרטנה. את שער הבכורה שלו בקבוצה הבקיע בהפסד 2–4 לאינוורנס. בדצמבר 2007, זכה בתואר הכדורגלן הצעיר של החודש בליגה הסקוטית. בפברואר 2008, ארפילד חתם על חוזה לחמש שנים בקבוצה. הוא רשם 35 הופעות בליגה וכבש 3 שערים. עונה לאחר מכן, כבש 10 שערים בכל המסגרות, 7 מתוכן בליגה. באוגוסט 2009, המילטון אקדמיקל הציע 100 אלף פאונד עבור כרטיס השחקן של ארפילד, אך נדחתה. ב-24 במאי 2010, ארפילד סיכם בהאדרספילד טאון תמורת 400 אלף פאונד. ב-7 באוגוסט 2010, ארפילד ערך את הופעת הבכורה שלו בהאדרספילד ערך בניצחון 3–0 נגד נוטס קאונטי. ב-11 בספטמבר, כבש את שער הבכורה שלו בקבוצה בניצחון 1–2 נגד לייטון אוריינט. בקיץ 2013, ארפילד נבחן בברנלי ואף כבש בניצחון 0–3 נגד קורק סיטי במשחק אימון. כעבור 4 ימים, חתם על חוזה לשנתיים בקבוצה. בברנלי, ארפילד לבש את החולצה עם המספר 37, לזכר של חברו של ארפילד קרייג גואנס, ששיחק איתו בקבוצת הנוער של אינוורנס ונהרג בתאונה בשנת 2005. ב-6 באוגוסט 2013, ארפילד כבש את שער הבכורה שלו בניצחון 4–0 נגד יורק במסגרת גביע הליגה. בסיום העונה, ברנלי עלתה לפרמייר ליג וארפילד חתם לשלוש שנים נוספות במועדון. במשחק פתיחת העונה של עונה לאחר מכן, ארפילד הבקיע את שער הבכורה שלו בפרמייר ליג. ב-14 במאי 2018, ארפילד חזר לסקוטלנד וחתם לארבע שנים בגלאזגו ריינג'רס. ב-7 באפריל 2019, ארפילד הבקיע את השלושער הראשון שלו בקריירה בניצחון 3–0 מול מות'רוול. ב-12 ביולי 2024 לאחר עונה אחת בשארלוט חתם בבולטון וונדררס. בצעירותו, ארפילד שיחק בכל הנבחרות הצעירות של סקוטלנד, ואף בנבחרת המילואים שלה. בפברואר 2016, ארפילד הגיש בקשה לפיפ"א, לייצג את קנדה, מולדת אביו וכעבור חודש הבקשה אושרה. ב-25 במרץ, ארפילד ערך את הופעת הבכורה שלו בנבחרת בהפסד 0–3 למקסיקו. ב-7 ביולי 2017, ארפילד הבקיע את שער הבכורה שלו בנבחרת בניצחון 2–4 נגד גינאה הצרפתית במסגרת שלב הבתים של גביע הזהב בכדורגל 2017. גלאזגו ריינג'רס ליגת העל הסקוטית: 2020/2021 גביע סקוטי: 2021/2022 מדיה וקבצים בנושא סקוט ארפילד בוויקישיתוף סקוט ארפילד, באתר Transfermarkt סקוט ארפילד, באתר Soccerway סקוט ארפילד, באתר BDFutbol סקוט ארפילד, באתר WorldFootball.net סקוט ארפילד, באתר National Football Teams סקוט ארפילד, באתר FootballDatabase.eu
קואיצ'י טנאקה

קואיצ'י טנאקה (ביפנית: 田中 耕; נולד ב-3 באוגוסט 1959) הוא מהנדס חשמל יפני, זוכה פרס נובל בכימיה ב-2002, יחד עם ג'ון בנט פן וקורט וותריך, על פיתוח שיטה חדשה לניתוחים ספקטרומטריים המוניים של מקרומולקולות ביולוגיות. טנאקה נולד וגדל בטויאמה שביפן, אמו הביולוגית נפטרה חודש לאחר שנולד. טנאקה סיים תואר ראשון בהנדסת חשמל באוניברסיטת טוהוקו בשנת 1983, לאחר מכן הצטרף לתאגיד Shimadzu, שם עסק בפיתוח ספקטרומטריים מסה. לצורך ניתוח ספקטרומטריית מסה של מקרומולקולה, כגון חלבון, יש ליינן את האנליט ולהאיידו באמצעות הקרנת לייזר. הבעיה היא שההקרנה הישירה של דופק לייזר אינטנסיבי על מקרומולקולה גורמת לניתוק האנליטי לשברים זעירים ולאיבוד מבנהו. בפברואר 1985 מצא טנאקה כי באמצעות תערובת של אבקת מתכת דקה במיוחד בגליצרול כמטריקס, ניתן ליינן אנליטי מבלי לאבד את מבנהו. עבודתו הוגשה כבקשת פטנט בשנת 1985, ולאחר שהבקשה לפטנט פורסמה ברבים בכנס השנתי של האגודה הספקטרומטרית ההמונית ביפן שהתקיימה בקיוטו, במאי 1987, ונודע בשם ספיגת לייזר רך. עם זאת, הייתה ביקורת כלשהי על זכייתו בפרס, באומרם כי תרומתם של שני מדענים גרמנים, פרנץ הילנקמפ ומייקל קאראס, הייתה גם גדולה דיה כדי לא להיפטר, ולכן עליהם להיכלל גם כזוכים בפרס. הסיבה לכך היא שהם דיווחו לראשונה בשנת 1985 על שיטה, עם רגישות גבוהה יותר בשימוש בתרכובת אורגנית קטנה כמטריקס, כי הם מכנים ספיגת / יינון לייזר בעזרת מטריצה (MALDI). כמו כן SLD של טנאקה אינו משמש לניתוח ביומולקולות, בינתיים נעשה שימוש נרחב ב-MALDI במעבדות מחקר ספקטרומטר מסה. אך בעוד ש-MALDI פותח לפני SLD, הוא לא שימש ליינון חלבונים עד לאחר הדיווח של טנאקה . 2003 – פרס מיוחד של האגודה לספקטרומטריית המונים של יפן 1989 – פרס האגודה לספקטרומטריית המונים של יפן 2002 – פרס נובל לכימיה 2002 – סדר התרבות 2002 – דוקטור לשם כבוד של אוניברסיטת טוהוקו 2003 – אזרחות כבוד של מחוז טויאמה 2006 – חבר באקדמיה ביפן. מדיה וקבצים בנושא קואיצ'י טנאקה בוויקישיתוף קואיצ'י טנאקה, באתר פרס נובל (באנגלית) קואיצ'י טנאקה, באתר אנציקלופדיה בריטניקה (באנגלית) BRIEF CAREER OF KOICHI TANAKA, www.shimadzu.com, ‏2018-02-09 (באנגלית)
דייגו ולאסקס (שחקן)

דייגו ג'ק ולאסקס (באנגלית: Diego Jack Velazquez; נולד ב-5 בדצמבר 2001 בסן סלוודור) הוא שחקן טלוויזיה וקולנוע סלוודורי-אמריקאי. ידוע בעיקר בזכות תפקידו בסדרה "משפחת רעם". דייגו נולד באל סלוודור להורים סלוודוריים-מקסיקניים, ועבר לפורטלנד, אורגון בגיל 8. לאביו קוראים ג'וני. הוא דובר אנגלית וספרדית. בילדותו גילה עניין רב באיפור ותחפושות, ורצה להפוך למאפר אפקטים מיוחדים. בגיל שש בערך, כשהתלווה לאימו לעבודתה כסטייליסטית פרסומות, הוא ראה מה השחקנים עושים והוקסם מכך, והחליט שירצה לעסוק במשחק בחייו. הוא הופיע לראשונה על המסך בשנת 2009, בתפקיד מינורי, בסרט "The City of Your Final Destination", ומאז השתתף במספר רב של סרטים וסדרות, בהם גילם בעיקר דמויות של ילדים, בחלקם כניצב. בשנה שלאחר מכן גילם את פטריק קרולי בסרט "Extraordinary Measures". מאוחר יותר באותה שנה הופיע בשני פרקים של סדרת הטלוויזיה "העוקץ". הוא הופיע גם במספר פרסומות וסרטוני תדמית. בשנת 2013 הוא החל להשתתף בקומדיית המצבים "משפחת רעם" המשודרת בערוץ ניקלודיאון, בתפקיד בילי תנדרמן. בשנת 2014 הוציאו ניקלודיאון דיסק שכותרתו "The Fakest Song Ever" עם ולאסקס, ג'ק גריפו, קמרון אוקסיו, קרטיס האריס ובנג'מין פלורס ג'וניור. דייגו ולאסקס, ברשת החברתית אקס (טוויטר) דייגו ולאסקס, ברשת החברתית אינסטגרם דייגו ולאסקס, במסד הנתונים הקולנועיים IMDb (באנגלית) דייגו ולאסקס, במסד הנתונים הקולנועיים KinoPoisk (ברוסית) Learn about Diego Velazquez (TV Actor), Famous Birthdays (באנגלית) Who is Diego Velazquez (TV Actor)? Everything You Need to Know, www.thefamouspeople.com (באנגלית) Diego Velazquez (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייגו ולאסקס (שחקן)".
פאם דואן צ'אן

פאם דואן צ'אן (בווייטנאמית: Phạm Đoan Trang; נולדה ב-1978 בהאנוי) היא סופרת, בלוגרית, עיתונאית ופעילה דמוקרטית וייטנאמית. היא כלת פרס הומו הומיני לשנת 2017 מטעם ארגון People In Need שכינה אותה "אחת הדמויות המובילות של ההתנגדות הווייטנאמית בת זמננו". באותה שנה פרסמה את ספרה התשיעי "פוליטיקה לכולם" ("Chính Trị Bình Dân")‏. ב-2019 הוענק לה פרס חופש העיתונות מטעם ארגון עיתונאים ללא גבולות. באוקטובר 2020 היא נעצרה והואשמה בהפצת מידע כוזב על פעילות המשטר. בדצמבר 2021 נגזרו עליה 9 שנות מאסר, יותר ממה שדרשה התביעה. ארגון אמנסטי אינטרנשיונל הגדיר את ההרשעה "שערורייתית". אתר האינטרנט הרשמי של פאם דואן צ'אן פאם דואן צ'אן, ברשת החברתית פייסבוק סוכנות הידיעות הצרפתית, שלושה עיתונאי רשת ויטנאמים נעצרו, באתר ynet, 5 בספטמבר 2009 "Full interview Doan Trang". The 88 Project (ראיון) (בוייטנאמית). נבדק ב-2020-10-08. RFA: Vietnamese Activist Blogger Placed Under House Arrest in Hanoi (26 February 2018) (accessed 29 March 2018) Reporters Without Borders: Well-known Vietnamese journalist hounded, facing imminent arrest (27 February 2018) (accessed 29 March 2018) People in Need: The Homo Homini Prize for 2017 will be awarded to a persecuted Vietnamese blogger (13 February 2018) (accessed 29 March 2018) "Nhà báo Phạm Đoan Trang được trao giải nhân quyền Homo Homini". VOA (בוייטנאמית). נבדק ב-2018-03-30. ערך זה הוא קצרמר בנושא סופרים ובנושא וייטנאם. אתם מוזמנים לתרום לוויקיפדיה ולהרחיב אותו.
פורד מוסטנג SSP

פורד מוסטנג SSP (באנגלית: Ford Mustang SSP) היא מכונית המבוססת על פורד מוסטנג שיועדה להיות ניידת משטרה. הניידת יוצרה על ידי פורד בין השנים 1982-1993. בשנת 1982 ביקשה סיירת הכבישים בקליפורניה מפורד לייצר מכונית משטרה קלת משקל עקב תקלות ברכבי המשטרה הישנים. ההערכה היא שכמעט 15,000 מהיחידות הללו יוצרו משנת 1982 ועד הפסקתן בשנת 1993 עבור למעלה מ־60 ארגוני אכיפת חוק וסוכנויות ממשלתיות. תפקידיהם נעו בין סיור כללי ליחידות מרדף, כשחלקם שימשו בתפקידים מיוחדים כמו תפיסת מבריחי סמים ועד יחידות הכשרה באקדמיה. המנהל אכיפת סמים FBI שירות הגירה והאזרחות שירות הדואר של ארצות הברית - 6 שימשו באזור לוס אנג'לס בקליפורניה חיל האוויר של ארצות הברית - משמש כמכונית מרדף אחר מטוס הריגול U-2 . משמר הגבול בארצות הברית - לתפיסת מבריחי סמים שירות המכס של ארצות הברית שירות דגים וחיות בר בארצות הברית חיילים ממדינת אלבמה המחלקה לביטחון הציבור באריזונה סיירת דרכים בקליפורניה - רוכש ראשוני של ה- SSP מוסטנג סיירת מדינת קולורדו משטרת מדינת קונטיקט משטרת מדינת דלאוור סיירת דרכים בפלורידה - המשתמש השני בגודלו ב-מוסטנג SSP. סיירת מדינת ג'ורג'יה משטרת מדינת איידהו משטרת מדינת אינדיאנה סיירת כביש קנזס משטרת מדינת קנטקי משטרת מדינת לואיזיאנה משטרת מדינת מסצ'וסטס משטרת מדינת מישיגן סיירת מדינת מינסוטה סיירת כביש מיסיסיפי סיירת כביש מיזורי סיירת מדינת נברסקה סיירת הכביש המהיר בנבאדה משטרת מדינת ניו מקסיקו משטרת מדינת ניו יורק סיירת כביש צפון קרוליינה סיירת כביש אוקלהומה משטרת מדינת אורגון משטרת מדינת פנסילבניה משטרת מדינת רוד איילנד סיירת דרכים של דרום קרוליינה סיירת דרך טנסי המחלקה לביטחון הציבור של טקסס - המשתמש השלישי בגודלו ב- SSP מוסטנג. סיירת כביש ביוטה משטרת מדינת וירג'יניה - תיבת הילוכים ידנית. סיירת מדינת וושינגטון סיירת מדינת ויסקונסין סיירת הכביש המהיר של ויומינג משטרת ארלינגטון, טקסס מחוז השריף במחוז דגלאס, ג'ורג'יה משטרת אטלנטה, ג'ורג'יה משטרת סמית'פילד, וירג'יניה קלירווטר, משטרת פלורידה משטרת פורט וורת', טקסס ג'ונסבורו, משטרת AR משטרת ניו יורק - משרדי סיור בכבישים מהירים פנסקולה, משטרת פלורידה משטרת סן פרנסיסקו משטרת וינטר פארק פלורידה. משטרת בבוורלי הילס, קליפורניה. לשכת המשטרה בפורטלנד. משטרת גילרוי, קליפורניה משטרת כדור הארץ, טקסס מחוז שריף במחוז טרנט, טקסס משטרת סטפנוויל טקסס משרד השריף של מחוז פינלס, לארגו פלורידה משטרת הרכבים הקנדית המלכותית מדיה וקבצים בנושא פורד מוסטנג SSP בוויקישיתוף פרויקט VIN של מוסטנג SSP מרשם השירות המיוחד למוסטנג מוסטנגי שירות מיוחדים SSP מוסטנג Mustang Forty Years, by Randy Leffingwell, ISBN 0-7603-1597-3 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
הסליק בטירת צבי

הסליק בטירת צבי היה הסליק המרכזי של קיבוץ טירת צבי שבעמק בית שאן. הסליק נבנה ב-1944 מתחת למחסן התבואה ושימש את הקיבוץ לאחסון נשק. הסליק נפתח רק בשנות ה-70, הוגדר כאתר מורשת ונפתח לביקורים. עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ. גם בקיבוץ טירת צבי, שהוקם ב-1937, החל תהליך התקנה והטמנה של סליקים קטנים בחביות. ב-1944 הוחלט על בניית סליק מרכזי. הסליק נבנה ב-1944 בעומק של כמטר מתחת למחסן התבואה וקירותיו נוצקו מבטון. הכניסה לסליק הייתה דרך פתח מרובע שנחצב ברצפת המחסן. על הפתח הותקן לוח מתכת ומעליו הוצב עמוד מתכת שהיה דומה לעמודים אחרים באסם שנועדו לתמוך בגג אך את העמוד שמעל פתח הסליק ניתן היה להזיז ממקומו ובכך להגיע ללוח המתכת שכיסה על פתח הסליק. הצינור גם שימש לאוורור הסליק. מעל מכסה הברזל הוערמו שקים של חיטה שהסתירו את הלוח. לאחר השלמתו שימש הסליק לאחסון הנשק והתחמושת של הקיבוץ. בשבת השחורה ב-1946 ערכו הבריטים חיפוש בקיבוץ אך לא מצאו את הסליק. במהלך מלחמת העצמאות נעשה שימוש בנשק שאוחסן בסליק. ב-1950 הועבר מפעל הבשר הקיבוצי ממבנה "הטירה" למחסן התבואות ורצפת המבנה (כולל פתח הסליק) כוסתה בבטון ורוצפה באריחים. ב-1967 הוקם מפעל חדש והמבנה ננטש. ב-1971 נפרצה רצפת המבנה ונתגלה הסליק. בבניין בו נמצא נפתח מרכז מבקרים בשם "דרך התמר" המספר את סיפורו של עץ התמר ושימושיו והסליק השתלב במרכז זה. ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמוד 119 מדיה וקבצים בנושא הסליק בטירת צבי בוויקישיתוף הסליק בטירת צבי, באתר "אירוח כפרי בטירת צבי" הסליק בטירת צבי, סרטון באתר יוטיוב, 27 במאי 2017 מפעל "טיב" הוקם ב-1946
Viva Kids Vol. 2

Viva Kids Vol. 2 הוא אלבום הילדים השני של הזמרת-יוצרת המקסיקנית טליה. האלבום יצא לאור ב-29 במאי 2020, על ידי חברת התקליטים סוני מיוזיק לטין. בשנת 2014, הוציאה טליה את אלבום הילדים הראשון שלה Viva Kids Vol. 1, ולאור הצלחתו יצא אלבום הילדים הזה. האלבום יצא בפורמט של הורדה דיגיטלית ובפורמט של הזרמת מוזיקה. האלבום Viva Kids Vol. 2 באתר אפל מיוזיק Viva Kids, Vol. 2 by Thalia, Apple Music (באנגלית אמריקאית) Viva Kids, Vol. 1 by Thalia, Apple Music (ב־Canadian English)
יחסי בחריין–תימן

יחסי בחריין–תימן הם היחסים הדיפלומטיים בין ממלכת בחריין לבין הרפובליקה התימנית. בנובמבר 1999, נחתם בין שתי המדינות הסכם שיתוף פעולה בתחום הבריאות. בספטמבר 2002, שתי המדינות חתמו על האמנה לחילופי מדיה בין שתי המדינות. ב-24 במרץ 2019, יושבת ראש מועצת הנבחרים של בחריין, פאוזיה זינאל, ערכה ביקור רשמי עם שגריר תימן בבחריין, ודנה עמו על כניסת תימן לקואליציה הערבית בראשותו של ערב הסעודית, ועל הקטנת חוג ההשפעה של איראן במזרח התיכון. טרם איחוד תימן היו קשרי המסחר בין שתי המדינות מוגבלים ודלים עקב סנקציות שהוטלו על תימן. בשנת 1997, חלה עלייה בקשרי המסחר בין שתי המדינות, ובנובמבר 1998, נחתם הסכם פטור ממס בין שתי המדינות. בחריין אינה מיוצגת בתימן הן בדרג השגרירות והן בדרג הקונסולרי. תימן מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה. Bahrain's unwavering support to Yemen stressed, חדשות בחריין, 24 במרץ 2019 Embassy of Yemen in Bahrain
שברולט קמארו הדור הראשון

שברולט קמארו הדור הראשון היא מכונית פוני אמריקאית, שיוצרה על ידי שברולט בין השנים 1967–1969. RS הגיע עם מנוע cu in L26 I6 ופנסים קדמיים מוסתרים. SS הגיע עם מנוע משודרג V8s. Z28 יצא עם שדרוג של המנוע V8s. ZL1 יוצר בסוף הדור הראשון. הוא כולל מנוע V8 משופר. היחידות שהופקו בכל שנות הייצור של הדור הראשון: 699,138 יחידות מכל הדגמים. I6, שמספק כ־104 כ"ס. V8, שמספק כ־216 כ"ס. V8s, שמספק כ־431 כ"ס. גרסה משופרת של ה-V8s, שמספק כ־436 כ"ס. ZL1 Z28 SS RS מדיה וקבצים בנושא שברולט קמארו הדור הראשון בוויקישיתוף קבוצת המחקר של קמארו - נתוני התייחסות לשנת 1967–1969 (Chevrolet Camaro (first generation בויקיאנגלית ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
ריצ'רד הנדרסון

ריצ'רד הנדרסון (באנגלית: Richard Henderson;‏ נולד ב־19 ביולי 1945) הוא ביוכימאי וביופיזיקאי סקוטי, זוכה פרס נובל לכימיה לשנת 2017 ביחד עם ז'אק דובושה ויואכים פרנק, "על תרומתם בפיתוח מיקרוסקופיה אלקטרונית קריוגנית ברזולוציה גבוהה לבחינה של מערכות ביוכימיות בתמיסות". ויליאם מורנר נולד ב-19 ביולי 1945 באדינבורו שבסקוטלנד. בשנת 1966 סיים בהצטיינות תואר ראשון בפיזיקה באוניברסיטת אדינבורו ובשנת 1969 סיים דוקטורט באוניברסיטת קיימברידג'. 1983 – עמית בחברה המלכותית 1998 – חברות באקדמיה הלאומית למדעים 1999 – פרס גרגורי אמינוף 2008 – דוקטור לשם כבוד מאוניברסיטת אדינבורו 2016 – מדליית קופלי 2017 – עמית כבוד בחברה המלכותית לכימיה 2017 – פרס נובל לכימיה 2018 – מסדר עמיתי הכבוד 2019 – דוקטור לשם כבוד מאוניברסיטת לידס מדיה וקבצים בנושא ריצ'רד הנדרסון בוויקישיתוף ריצ'רד הנדרסון, באתר פרס נובל (באנגלית) ריצ'רד הנדרסון, באתר גוגל סקולר ריצ'רד הנדרסון, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לוחכי עלים

לוחכי עלים (באנגלית: browsing) הם בעלי חיים הרבּיבוֹרים (אוכלי-צמחים) הניזונים מעלים, נבטים ושאר מזון צמחי, אך בניגוד למרבית אוכלי העלים – ובדומה ללוחכי העשב – הם ניזונים מהעשבים הנמוכים, המותאמים יותר לעיכול התאית הקשה של העשב ולתזונה מפני הקרקע במשך רוב שעות היום. בניגוד אליהם לוחכי העלים יעדיפו תזונה של עלי עצים נמוכים ושיחים ולעיתים גם צמחייה רכה קרקעית או אף צמחי מים. בצורת אכילתם הם דומים מאוד ללוחכי העשב אך בעלי שיניים עדינות יותר הנשחקות בקצב מואט יותר ובעלי קיבה פחות מותאמת לעיכול תאית. חלקם מגוונים גם בעשבים וקשה להבחין בהבדל מוחלט ביניהם. חלק ממינים אלה שהם שוכני קרקע בעלי מאפיינים המתאימים להגעה אל ענפי העצים. הצבי הג'ירפי בעל שרירים מיוחדים ה"נועלים" את גפיו האחוריות ומכופפים את הקדמיות, כך שיוכל "לאחוז" בענפים והוא גם בעל צוואר ארוך המסייע למשימה. הג'ירף גם הוא בעל צוואר ארוך וכן לשון ארוכה ותופסנית. בנוסף מיני אייליים שונים, אנטילופות שוכנות חורש רבות ואף חיות מבויתות כמו פרות, כבשים או עזים (הנוהגות גם לטפס על ענפים דקים) ניזונים מעלים נוסף על עשבים. חיות נוספות הלוחכות עלים הם קרנפיים, טפיריים ופילים, אשר בכוחם הרב יכולים להפיל עץ שלם ולאכול את עליו. באזורים מסוימים לוחכי עלים יכולים לגרום למוות של עצים, שיחים ושתילים רכים, מה שיכול לגרום לפגיעה ביערות ראשוניים וכן באדמה, סיכון לשריפות טבעיות[דרושה הבהרה] ולפגיעה בחיות נדירות למשל בקואלות או צבי גלאפגוס הנפגעים מרעייה של איילים או עזים שפלשו לשטחם והרסו את בתי גידולם ומזונם הייחודי. לוחכי עשב אוכלי עלים מדיה וקבצים בנושא לוחכי עלים בוויקישיתוף
נועם אכטל

נועם אכטל (נולדה ב-16 באפריל 1996) היא כדורגלנית ישראלית, המשחקת כמגנה בקבוצת אס"א תל אביב בליגת העל בכדורגל נשים ובנבחרת ישראל. אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה איתה ב-3 אליפויות ובגביע המדינה לנערות. בגיל 15 בעונת 2011/2012 הצטרפה לקבוצה הבוגרת. בשנת 2012 התקבלה לאקדמיה לכדורגל לבנות במכון וינגייט. בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה. סה"כ 65 משחקים בעונה כולל משחקי הגביע. ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה. בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע. בעונת 2018/2019 עברה לאס"א תל אביב וזכתה איתה בדאבל. אכטל שיחקה בנבחרת הנשים עד גיל 17 החל מ-2010 ורשמה בה 8 הופעות. בנבחרת הנשים עד גיל 19 רשמה 6 הופעות. את הופעת הבכורה שלה בנבחרת הבוגרת ערכה ב-2017 נגד נבחרת ליטא ונכון לדצמבר 2023 רשמה 18 הופעות במדים הלאומיים. גביע המדינה: 2014/2015 אליפות המדינה: 2015/2016 גביע המדינה: 2017/2018 אליפות המדינה: 2018/2019 גביע המדינה: 2018/2019 מדיה וקבצים בנושא נועם אכטל בוויקישיתוף נועם אכטל, באתר Soccerdonna (בגרמנית) נועם אכטל, באתר Soccerway נועם אכטל, באתר WorldFootball.net נועם אכטל, באתר FootballDatabase.eu פרופיל באתר ההתאחדות לכדורגל בישראל זאב גולדשמיט, בת לוקחת בן, באתר ynet, 22 באוקטובר 2012